Source: https://net.jogtar.hu/jogszabaly?docid=95800005.TVR&searchUrl=/gyorskereso%3Fkeyword%3DPp
Timestamp: 2020-08-08 09:40:26
Document Index: 6203264

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', '§ 8', '§ 8', '§ 8', '§ 8']

1958. évi 5. törvényerejű rendelet a polgári perrendtartás egyes rendelkezéseinek módosításáról szóló 1957. évi VIII. törvény hatálybalépéséről és végrehajtásáról - Hatályos Jogszabályok Gyűjteménye
a polgári perrendtartás egyes rendelkezéseinek módosításáról szóló 1957. évi VIII. törvény hatálybalépéséről és végrehajtásáról *
I. A polgári perrendtartás egyes rendelkezéseinek módosításáról szóló 1957. évi VIII. törvény hatálybalépése
1. § A polgári perrendtartás (Pp.) egyes rendelkezéseinek módosításáról szóló 1957. évi VIII. törvény (II. Ppn.) az 1958. évi március hó 1. napján lép hatályba.
II. A II. Ppn. hatálybalépésével kapcsolatos átmeneti rendelkezések
4. § (1)-(3) *
5-11. § *
12. § A gondnokság alá helyezés megszüntetését, ha a gondnokságot a II. Ppn. hatálybalépése előtt a megyei bíróság rendelte el, kizárólag a gondnokságot elrendelő megyei bíróság székhelyén lévő járásbíróságnál (a Pesti Központi Kerületi Bíróságnál), ha pedig a gondnokság alá helyezést a gyámhatóság * rendelte el, az egyébként illetékes járásbíróságnál [Pp. 22. § (2) bekezdése, 29. §, 277. § (1), illetőleg (3) bekezdése] kell kérni.
13. § Ha a szülői felügyeletet a II. Ppn. hatálybalépése előtt a megyei bíróság szüntette meg, a szülői felügyeletet megszüntető határozat hatályon kívül helyezésére irányuló pert (Pp. 303. §) a megszüntető határozatot hozó megyei bíróság székhelyén levő járásbíróságnál (a Pesti Központi Kerületi Bíróságnál) kell megindítani.
IV. A polgári nemperes eljárásra vonatkozó rendelkezések
Az ügyész jogai
(2) * Abban az eljárásban, amelynek megindítására külön jogszabály jogosítja fel az ügyészt, vagy amelyet külön jogszabály értelmében ellene lehet indítani, az ügyész a fél jogait gyakorolja. Az ügyészt a nemperes eljárásban hozott határozatok közül azokkal szemben, amelyeket vele törvény alapján bármely módon közölni kell, a féllel azonos jogorvoslati jogosultság illeti meg. Ha az ügyész az eljárásban nem vett részt, illetve, ha az ügyésszel a határozatot közölni nem kell, de az ügyészt külön jogszabály alapján fellebbezési jog illeti meg, az ügyész a határozat ellen az alatt az időtartam alatt élhet fellebbezéssel, amely a felek részére fellebbezés céljára rendelkezésre áll.
(3) Egyebekben az ügyész jogaira a nemperes eljárásban is a Pp. szabályait kell alkalmazni.
19. § (1) A nemperes ügyek intézése - hacsak törvény, törvényerejű rendelet vagy a Kormány rendelete kivételt nem állapít meg - a járásbíróság hatáskörébe tartozik. Ez a rendelkezés nem érinti azokat a korábbi rendelkezéseket, amelyek valamely nemperes ügy intézésére a megyei bíróság hatáskörét állapítják meg.
Egyes nemperes eljárások szabályozása
21. § * Felhatalmazást kap az igazságügyért felelős miniszter, hogy a közjegyzők hatáskörére és eljárására, valamint a hagyatéki eljárásra vonatkozó szabályokat rendelettel megállapíthassa. *
A bíráskodásban részt vevő népi ülnökök napidíjai és egyéb költségei
A II. Ppn. hatálya *
(2) A II. Ppn. rendelkezései a Munka Törvénykönyve végrehajtásának egyes kérdéseiről szóló 37/1954. (VI. 30.) MT rendelet hatályát nem érintik.
26. § (1) A jelen törvényerejű rendelet - a következő bekezdésben foglalt kivétellel - az 1958. évi március hó 1. napján lép hatályba.
(2) Az igazságügyminiszter rendelettel állapítja meg, hogy a tanácsi szervek a hagyaték leltározásának a feladatát mikor veszik át. *
Kihirdetve: 1958. II. 16.
Hatályon kívül helyezte: 2007. évi LXXXII. törvény 2. § 8. Hatálytalan: 2007. VII. 1-től.
Hatályon kívül helyezte: 2006. évi CIX. törvény 172. § b). Hatálytalan: 2007. I. 1-től.
A korábbi alcímmel együtt hatályon kívül helyezte: 2007. évi LXXXII. törvény 2. § 8. Hatálytalan: 2007. VII. 1-től.
Megsemmisítette: 1/1994. (I. 7.) AB határozat. Hatálytalan: 1994. I. 7-től.
A korábbi első mondatot megsemmisítette: 1/1994. (I. 7.) AB határozat. Hatálytalan: 1994. I. 7-től. A jelenlegi második és harmadik mondatot beiktatta: 1995. évi LX. törvény 33. § (1). Hatályos: 1995. VIII. 29-től.
Hatályon kívül helyezte: 1969. évi II. törvény 72. § (2). Hatálytalan: 1970. I. 1-től.
Hatályon kívül helyezte: 1987. évi 11. törvényerejű rendelet 7. § (1). Hatálytalan: 1987. IX. 1-től.
Hatályon kívül helyezte: 1972. évi 26. törvényerejű rendelet 64. § (1). Hatálytalan: 1973. I. 1-től.
Módosította: 1987. évi 11. törvényerejű rendelet 7. § (1), 2006. évi CIX. törvény 158. § (3) i).
Lásd: 1/1958. (II. 16.) IM rendelet, 6/1958. (VII. 4.) IM rendelet, 27/2003. (VII. 2.) IM rendelet.
Hatályon kívül helyezte: 1972. évi 26. törvényerejű rendelet 64. § (1). A korábbi alcímet hatályon kívül helyezte: 2007. évi LXXXII. törvény 2. § 8. Hatálytalan: 2007. VII. 1-től.
A korábbi első mondatot hatályon kívül helyezte: 2007. évi LXXXII. törvény 2. § 8. Hatálytalan: 2007. VII. 1-től.
Lásd: 6/1958. (VII. 4.) IM rendelet 93. §.